নিজস্ব প্রতিবেদক : নগরীর জিআরপি থানাধীন পুরাতন রেলওয়ে  স্টেশনের চার নম্বর প্লাটফর্ম হতে র‍্যাব গত সোমবার রাতে ১২ কেজি গাঁজাসহ দুই ব্যক্তিকে গ্রেপ্তার করেছে। গ্রেপ্তারকৃতরা হল কোতোয়ালী থানাধীন অলিপুর এলাকার আবদুস সাত্তারের পুত্র লিটন মিয়া (৩০) এবং চকরিয়া থানাধীন মালিরপাড় এলাকার মৃত সুলতান আহমদের পুত্র সৈয়দ নুর (২৫)।র‍্যাব জানায়,গোপন সংবাদের ভিত্তিতে রাত সাড়ে আটটার দিকে রেল স্টেশন এলাকায় অভিযান চালানো হয়। র‍্যাবের উপস্থিতি টের পেয়ে মাদক ব্যবসায়ীরা পালানোর চেষ্টা করে। এসময় র‍্যাব দু'জনকে ধরে ফেলে এবং তাদের কাছ থেকে ১২ কেজি গাঁজা উদ্ধার করে। উদ্ধারকৃত গাঁজার আনুমানিক  মূল্য ৬০ হাজার টাকা।